Geld dalk motief vir regter se moord | Maroela Media
'n Finansiële motief kan moontlik gekoppel word aan die voortydige afsterwe van waarnemende regter Patrick Maqubela, het regter John Murphy Maandag in die Wes-Kaapse hooggeregshof gesê.
"Die staatsaanklaer glo die beskuldigde, Thandi Maqubela, het 'n onderduimse motief gehad en inligting bekom oor 'n lewenspolis," het hy gesê. "Daar is meriete in dié aantyging. Die dood het die beskuldigde in 'n posisie geplaas om miljoene te erf wat nie sou gebeur het indien hy 'n paar weke vroeër dood is nie."
Thandi Maqubela en haar medebeskuldigde, Vela Mabena, het onskuldig gepleit op aanklag dat hulle haar man, waarnemende regter Patrick Maqubela, op 5 Junie 2009 in sy huis in Seepunt, Kaapstad, met kleefplastiek versmoor het. Maqubela het ook onskuldig gepleit op aanklagte van bedrog en vervalsing oor 'n dokument wat sy aanvoer is haar man se testament.
Murphy sê die regter het die polis 'n paar weke voor sy afsterwe uitgeneem en een premie van R17 000 betaal. Die polis het met sy afsterwe R20 miljoen aan sy boedel uitbetaal.
Die Polisie moet gaan kyk of hy nie deel was van die komplot nie. Miskien het hy aan 'n ongeneeslike siekte gely en dit was die manier om vir sy gesin te sorg. Die vervalste dokumente pla egter met die teorie. Vreemder goed het al gebeur.